section_heading: Glumačka postava i likovi
paragraph_text: U glavnom gradu Westerosa, Kraljevom grudobranu, Nedov prijatelj kralj Robert Baratheon (Mark Addy) nalazi se u braku bez ljubavi s Cersei Lannister (Lena Headey) koja se pak nalazi u (tajnoj) ljubavnoj vezi sa svojim bratom blizancem i kraljosjekom Jamiejem Lannisterom (Nikolaj Coster-Waldau). Cersei ujedno prezire svog mlađeg brata, patuljka Tyriona Lannistera (Peter Dinklage) čija je ljubavnica Shae (Sibel Kekilli), a prijatelj i štićenik Bronn (Jerome Flynn). Cersein otac je lord Tywin Lannister (Charles Dance). Cersei također ima i dva sina: Joffreyja (Jack Gleeson) i Tommena (Dean-Charles Chapman). Joffreyjev čuvar je ratnik Sandor "Pas" Clegane (Rory McCann).